CELEX: 32016R2304
Language: el
Date: 2016-12-19 00:00:00
Title: Εκτελεστικός κανονισμός (ΕΕ) 2016/2304 της Επιτροπής, της 19ης Δεκεμβρίου 2016, σχετικά με τις λεπτομέρειες, τη δομή, την περιοδικότητα και τους δείκτες αξιολόγησης των εκθέσεων ποιότητας των στοιχείων που διαβιβάζονται δυνάμει του κανονισμού (ΕΕ) αριθ. 549/2013 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ )

20.12.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 345/27
               
            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2304 ΤΗΣ ΕΠΙΤΡΟΠΉΣ
      της 19ης Δεκεμβρίου 2016
      σχετικά με τις λεπτομέρειες, τη δομή, την περιοδικότητα και τους δείκτες αξιολόγησης των εκθέσεων ποιότητας των στοιχείων που διαβιβάζονται δυνάμει του κανονισμού (ΕΕ) αριθ. 549/2013 του Ευρωπαϊκού Κοινοβουλίου και του Συμβουλίου
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 549/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, για το ευρωπαϊκό σύστημα εθνικών και περιφερειακών λογαριασμών της Ευρωπαϊκής Ένωσης (1), και ιδίως το άρθρο 4 παράγραφος 3,
      Εκτιμώντας τα ακόλουθα:
      
                  (1)
               
               
                  O κανονισμός (ΕΕ) αριθ. 549/2013 θεσπίζει το Ευρωπαϊκό Σύστημα Λογαριασμών 2010 («ΕΣΛ 2010») το οποίο προβλέπει ένα πρόγραμμα με τις προθεσμίες εντός των οποίων τα κράτη μέλη πρέπει να διαβιβάζουν στην Επιτροπή τους λογαριασμούς και τους πίνακες που πρέπει να καταρτίζονται σύμφωνα με τη μεθοδολογία που αναφέρεται στον εν λόγω κανονισμό.
               
            
                  (2)
               
               
                  Βάσει του άρθρου 4 του κανονισμού (ΕΕ) αριθ. 549/2013, στα στοιχεία που εμπίπτουν στον εν λόγω κανονισμό εφαρμόζονται κριτήρια ποιότητας τα οποία απαριθμούνται στο άρθρο 12 παράγραφος 1 του κανονισμού (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου (2). Τα κράτη μέλη πρέπει να υποβάλλουν στην Επιτροπή έκθεση σχετικά με την ποιότητα των στοιχείων που διαβιβάζονται για τους εθνικούς και περιφερειακούς λογαριασμούς.
               
            
                  (3)
               
               
                  Με την εκτελεστική απόφαση 2014/403/ΕΕ της Επιτροπής (3) χορηγήθηκαν στα κράτη μέλη προσωρινές παρεκκλίσεις. Συνεπώς, το περιεχόμενο των εκθέσεων ποιότητας που η Επιτροπή απαιτεί από τα κράτη μέλη θα πρέπει να προσαρμόζεται ανάλογα με τις εν λόγω παρεκκλίσεις. Η απαίτηση για την παροχή εκθέσεων ποιότητας θα πρέπει να έχει σταδιακή έναρξη εφαρμογής έως το 2021, ώστε να έχουν τα κράτη μέλη τον χρόνο να ολοκληρώσουν τις σημαντικές προσαρμογές που είναι αναγκαίες για την εισαγωγή του ΕΣΛ 2010 στα εθνικά στατιστικά συστήματα.
               
            
                  (4)
               
               
                  Σύμφωνα με το άρθρο 4 παράγραφος 3 του κανονισμού (ΕΕ) αριθ. 549/2013 και για τους σκοπούς της εφαρμογής των κριτηρίων ποιότητας που αναφέρονται στο άρθρο 4 παράγραφος 1 του εν λόγω κανονισμού, οι λεπτομέρειες, η δομή, η περιοδικότητα και οι δείκτες αξιολόγησης των εκθέσεων ποιότητας που πρέπει να υποβάλλονται από τα κράτη μέλη θα πρέπει να καθορίζονται από την Επιτροπή μέσω εκτελεστικών πράξεων.
               
            
                  (5)
               
               
                  Δεδομένου ότι οι πληροφορίες στις εκθέσεις ποιότητας για τους εθνικούς και περιφερειακούς λογαριασμούς θα πρέπει να βασίζονται στα πρότυπα του ευρωπαϊκού στατιστικού συστήματος σχετικά με την υποβολή εκθέσεων ποιότητας που έχει δημοσιεύσει η Επιτροπή (Eurostat), το παράρτημα του παρόντος κανονισμού θα πρέπει να συνταχθεί σύμφωνα με τα εν λόγω πρότυπα. Οι πληροφορίες σχετικά με την υλοποίηση του ΕΣΛ 2010 που έχουν ήδη παρασχεθεί από τα κράτη μέλη θα επαναχρησιμοποιηθούν από την Επιτροπή και δεν θα πρέπει να ζητηθούν στις εκθέσεις ποιότητας.
               
            
                  (6)
               
               
                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Η έκθεση ποιότητας για τους εθνικούς και περιφερειακούς λογαριασμούς που αναφέρεται στο άρθρο 4 παράγραφος 2 του κανονισμού (ΕΕ) αριθ. 549/2013 αφορά τα στοιχεία που αποστέλλουν τα κράτη μέλη σύμφωνα με το πρόγραμμα διαβίβασης του ΕΣΛ 2010, όπως καθορίζεται στο παράρτημα Β του κανονισμού (ΕΕ) αριθ. 549/2013 κατά το έτος που προηγείται της έκθεσης.
      Τα κράτη μέλη υποβάλλουν την έκθεση ποιότητας σε ετήσια βάση.
      Άρθρο 2
      Οι λεπτομέρειες, η δομή και οι δείκτες αξιολόγησης των εκθέσεων ποιότητας για τους εθνικούς και περιφερειακούς λογαριασμούς που αναφέρονται στο άρθρο 1 καθορίζονται στο παράρτημα.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 19 Δεκεμβρίου 2016.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 174 της 21.5.2013, σ. 1.
      
         (2)  Κανονισμός (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου, της 11ης Μαρτίου 2009, σχετικά με τις ευρωπαϊκές στατιστικές (ΕΕ L 87 της 31.3.2009, σ. 164).
      
         (3)  Εκτελεστική απόφαση 2014/403/ΕΕ της Επιτροπής, της 26ης Ιουνίου 2014, για τη χορήγηση παρεκκλίσεων σε ορισμένα κράτη μέλη σε σχέση με τη διαβίβαση στατιστικών στοιχείων βάσει του κανονισμού (ΕΕ) αριθ. 549/2013 του Ευρωπαϊκού Κοινοβουλίου και του Συμβουλίου για το ευρωπαϊκό σύστημα εθνικών και περιφερειακών λογαριασμών της Ευρωπαϊκής Ένωσης (ΕΕ L 195 της 2.7.2014, σ. 1).
      
         ΠΑΡΑΡΤΗΜΑ
         
            Λεπτομέρειες, δομή και δείκτες αξιολόγησης των εκθέσεων ποιότητας που πρέπει να παρέχουν τα κράτη μέλη
         
         1.   Εισαγωγή
         
         Η έκθεση ποιότητας των εθνικών και περιφερειακών λογαριασμών περιέχει τόσο ποσοτικούς δείκτες όσο και ποιοτικές περιγραφές σχετικά με τα στοιχεία που εστάλησαν το προηγούμενο έτος. Η Επιτροπή (Eurostat) παρέχει στα κράτη μέλη τα αποτελέσματα των ποσοτικών δεικτών, όπως υπολογίστηκαν βάσει των στοιχείων που της εστάλησαν. Τα κράτη μέλη ερμηνεύουν και σχολιάζουν τα αποτελέσματα αυτά, σύμφωνα με τη δική τους μεθοδολογία κατάρτισης και τη διαδικασία παραγωγής στατιστικών που ακολουθούν.
         2.   Λεπτομέρειες εφαρμογής
         
         
                     —
                  
                  
                     Πριν από τη 15η Φεβρουαρίου 2017 και κάθε έτος μετά την εν λόγω ημερομηνία, η Επιτροπή (Eurostat) εφοδιάζει τα κράτη μέλη με σχέδια υποδειγμάτων των εκθέσεων ποιότητας, τα οποία είναι προσυμπληρωμένα με όλους τους ποσοτικούς δείκτες αξιολόγησης που προσδιορίζονται στο τμήμα 4.
                  
               
                     —
                  
                  
                     Κάθε έτος, το αργότερο έως τις 31 Μαΐου, τα κράτη μέλη διαβιβάζουν στην Επιτροπή (Eurostat) την ολοκληρωμένη έκθεση ποιότητας.
                  
               3.   Δομή
         
         Κάθε κράτος μέλος υποβάλλει μία μόνο έκθεση ποιότητας που καλύπτει όλους τους πίνακες του προγράμματος διαβίβασης του ΕΣΛ 2010, όπως καθορίζονται στο παράρτημα Β του κανονισμού (ΕΕ) αριθ. 549/2013.
         Οι εκθέσεις ποιότητας περιλαμβάνουν πληροφορίες για όλα τα κριτήρια ποιότητας που καθορίζονται στο άρθρο 12 παράγραφος 1 του κανονισμού (ΕΚ) αριθ. 223/2009. Οι πληροφορίες παρουσιάζονται σύμφωνα με την ακόλουθη δομή:
         
                     —
                  
                  
                     Συνάφεια
                  
               
                     —
                  
                  
                     Ακρίβεια και αξιοπιστία
                  
               
                     —
                  
                  
                     Επικαιρότητα και χρονική συνέπεια
                  
               
                     —
                  
                  
                     Προσβασιμότητα και σαφήνεια
                  
               
                     —
                  
                  
                     Συνοχή και συγκρισιμότητα
                  
               Οι πληροφορίες σχετικά με την υλοποίηση του ΕΣΛ 2010 που έχουν ήδη παρασχεθεί τα κράτη μέλη θα επαναχρησιμοποιηθούν από την Επιτροπή και δεν θα ζητηθούν στις εκθέσεις ποιότητας.
         4.   Δείκτες αξιολόγησης
         
         4.1.   Ποσοτικοί δείκτες
         Η έκθεση ποιότητας περιλαμβάνει τους ακόλουθους ποσοτικούς δείκτες:
         
                     Αριθ.
                  
                  
                     Δείκτης
                  
                  
                     Ορισμός (*1)
                     
                  
                  
                     Μεταβλητή και/ή πίνακας του προγράμματος διαβίβασης του ΕΣΛ 2010
                  
                  
                     Περίοδος αναφοράς (*1)
                     
                  
                  
                     Ποιοτικά κριτήρια
                  
                  
                     Εφαρμογή από
                  
               
                     1.
                  
                  
                     Ποσοστό πληρότητας των στοιχείων
                  
                  
                     Η αναλογία του αριθμού των πεδίων των στοιχείων που παρείχαν τα κράτη μέλη σε σχέση με τον αριθμό των πεδίων των στοιχείων που απαιτεί το πρόγραμμα διαβίβασης του ΕΣΛ 2010 που δεν καλύπτεται από τις παρεκκλίσεις
                  
                  
                     Όλοι οι πίνακες, τριμηνιαία και ετήσια στοιχεία
                  
                  
                     Από το 1995 έως το τελευταίο έτος και τρίμηνο
                  
                  
                     Συνάφεια
                  
                  
                     2017
                  
               
                     2.
                  
                  
                     Ποσοστά αναθεώρησης των τριμηνιαίων στοιχείων
                  
                  
                     Ποσοστό αναθεώρησης των βασικών τριμηνιαίων μεταβλητών μεταξύ της πρώτης και της τελευταίας διαβίβασης και μέσο ποσοστό αναθεώρησης σε διαδοχικές διαβιβάσεις μετά την πρώτη διαβίβαση
                  
                  
                     Εποχικώς και ημερολογιακώς προσαρμοσμένος όγκος ακαθάριστου εγχώριου προϊόντος (πίνακας 1)
                  
                  
                     Διαθέσιμα τρίμηνα των τελευταίων τριών ετών
                  
                  
                     Ακρίβεια και αξιοπιστία
                  
                  
                     2019
                  
               
                     Εποχικώς προσαρμοσμένη συνολική απασχόληση σε χιλιάδες άτομα (πίνακας 1)
                  
                  
                     2019
                  
               
                     Μη εποχικώς προσαρμοσμένο ακαθάριστο διαθέσιμο εισόδημα νοικοκυριών και μη κερδοσκοπικών ιδρυμάτων που εξυπηρετούν νοικοκυριά (πίνακας 801)
                  
                  
                     2021
                  
               
                     Μη εποχικώς προσαρμοσμένη τελική καταναλωτική δαπάνη νοικοκυριών και μη κερδοσκοπικών ιδρυμάτων που εξυπηρετούν νοικοκυριά (πίνακας 801)
                  
                  
                     2021
                  
               
                     Μη εποχικώς προσαρμοσμένη ακαθάριστη προστιθέμενη αξία μη χρηματοοικονομικών εταιρειών (πίνακας 801)
                  
                  
                     2021
                  
               
                     Μη εποχικώς προσαρμοσμένος ακαθάριστος σχηματισμός πάγιου κεφαλαίου μη χρηματοοικονομικών εταιρειών (πίνακας 801)
                  
                  
                     2021
                  
               
                     3.
                  
                  
                     Ποσοστά αναθεώρησης των ετήσιων στοιχείων
                  
                  
                     Μέσος όρος αναθεώρησης των βασικών ετήσιων μεταβλητών σε διαδοχικές διαβιβάσεις μετά την πρώτη διαβίβαση
                  
                  
                     Πίνακας 1:
                     Ακαθάριστο εγχώριο προϊόν (τρέχουσες τιμές και όγκους), ακαθάριστη προστιθέμενη αξία (τρέχουσες τιμές)
                     Πίνακας 1 (τρέχουσες τιμές):
                     Εισόδημα εξαρτημένης εργασίας/ακαθάριστο λειτουργικό πλεόνασμα και ακαθάριστο μεικτό εισόδημα
                     Πίνακας 1 (τρέχουσες τιμές):
                     
                                  
                              
                              
                                 Τελική καταναλωτική δαπάνη νοικοκυριών και μη κερδοσκοπικών ιδρυμάτων που εξυπηρετούν νοικοκυριά
                              
                           
                                  
                              
                              
                                 Τελική καταναλωτική δαπάνη της γενικής κυβέρνησης,
                              
                           
                                  
                              
                              
                                 Ακαθάριστος σχηματισμός πάγιου κεφαλαίου
                              
                           
                                  
                              
                              
                                 Εξαγωγές αγαθών και υπηρεσιών
                              
                           
                                  
                              
                              
                                 Εισαγωγές αγαθών και υπηρεσιών
                              
                           Πίνακας 1 (χιλιάδες άτομα):
                     
                                  
                              
                              
                                 Συνολική απασχόληση,
                              
                           
                                  
                              
                              
                                 Μισθωτοί
                              
                           Πίνακας 2 (τρέχουσες τιμές):
                     
                                  
                              
                              
                                 Δαπάνες γενικής κυβέρνησης
                              
                           
                                  
                              
                              
                                 Έσοδα γενικής κυβέρνησης
                              
                           Πίνακας 7 (τρέχουσες τιμές):
                     Συνολικές υποχρεώσεις χρηματοοικονομικών εταιρειών (μη ενοποιημένες)
                     Πίνακας 7 (τρέχουσες τιμές):
                     
                                  
                              
                              
                                 Χρέος μη χρηματοοικονομικών εταιρειών (ενοποιημένο)
                              
                           
                                  
                              
                              
                                 Χρέος νοικοκυριών και μη κερδοσκοπικών ιδρυμάτων που εξυπηρετούν νοικοκυριά (ενοποιημένο)
                              
                           Πίνακας 10:
                     
                                  
                              
                              
                                 Ακαθάριστη προστιθέμενη αξία (τρέχουσες τιμές), απασχόληση σε άτομα (t +12 μήνες)
                              
                           
                                  
                              
                              
                                 Εισόδημα εξαρτημένης εργασίας σε τρέχουσες τιμές (t+24 μήνες) [NUTS 2 (1)]
                              
                           Πίνακας 13 (τρέχουσες τιμές):
                     Καθαρό διαθέσιμο εισόδημα νοικοκυριών (NUTS 2)
                  
                  
                     Τελευταία πέντε έτη
                  
                  
                     Ακρίβεια και αξιοπιστία
                  
                  
                     2019
                  
               
                     4.
                  
                  
                     Χρονική συνέπεια — ημερομηνίες παράδοσης
                  
                  
                     Ημερομηνία πρώτης παράδοσης και ημερομηνία παράδοσης των επικυρωμένων στοιχείων για κάθε πίνακα του προγράμματος διαβίβασης του ΕΣΛ 2010 για όλες τις διαβιβάσεις που έπρεπε να γίνουν το τελευταίο έτος
                  
                  
                     Όλοι οι πίνακες, τριμηνιαία και ετήσια στοιχεία
                  
                  
                     Τελευταία πέντε έτη
                  
                  
                     Επικαιρότητα και χρονική συνέπεια
                  
                  
                     2017
                  
               
                     5.
                  
                  
                     Συνοχή — εσωτερική εντός των πινάκων και μεταξύ αυτών
                  
                  
                     Μέση και μέγιστη απόλυτη διαφορά που δείχνει την έκταση κατά την οποία οι στατιστικές είναι συνεκτικές εντός ενός συγκεκριμένου συνόλου δεδομένων, δηλαδή έχουν παρατηρηθεί όλες οι αριθμητικές και λογιστικές οντότητες, δεν υπάρχουν ανεξήγητες μεταβολές και υπάρχει συνέπεια με τους κανόνες περί ακεραιότητας
                  
                  
                     Ακαθάριστο εγχώριο προϊόν, τρέχουσες τιμές (τριμηνιαία και ετήσια στοιχεία):
                     Εντός του πίνακα 1 (ακαθάριστο εγχώριο προϊόν σύμφωνα με τις προσεγγίσεις για την παραγωγή, τις δαπάνες και το εισόδημα)
                     Ακαθάριστη προστιθέμενη αξία, τρέχουσες τιμές (ετήσια στοιχεία):
                     Μεταξύ πινάκων 1 και 3
                     Εισόδημα εξαρτημένης εργασίας, τρέχουσες τιμές (ετήσια στοιχεία):
                     Μεταξύ πινάκων 1 και 3
                     Ακαθάριστος σχηματισμός πάγιου κεφαλαίου, τρέχουσες τιμές (ετήσια στοιχεία):
                     Μεταξύ πινάκων 1 και 3 και πινάκων 1 και 22
                     Εξαγωγές αγαθών και υπηρεσιών, τρέχουσες τιμές (τριμηνιαία και ετήσια στοιχεία):
                     Εντός του πίνακα 1 (εξάγεται από τις συνιστώσες δαπάνης του ακαθάριστου εγχώριου προϊόντος και από την αναλυτική κατανομή των εξαγωγών)
                     Εισαγωγές αγαθών και υπηρεσιών, τρέχουσες τιμές (τριμηνιαία και ετήσια στοιχεία):
                     Εντός του πίνακα 1 (εξάγεται από τις συνιστώσες δαπάνης του ακαθάριστου εγχώριου προϊόντος και από την αναλυτική κατανομή των εισαγωγών)
                     Συνολική απασχόληση, μισθωτοί και αυτοαπασχολούμενοι (ετήσια στοιχεία, χιλιάδες άτομα):
                     Μεταξύ πινάκων 1 και 3
                  
                  
                     Τελευταία πέντε έτη
                  
                  
                     Συνοχή και συγκρισιμότητα
                  
                  
                     2017
                  
               
                     6.
                  
                  
                     Συνοχή — ετήσια στοιχεία και άθροισμα τριμηνιαίων στοιχείων
                  
                  
                     Ο βαθμός συμφωνίας των ετήσιων με τις τριμηνιαίες στατιστικές
                  
                  
                     (Για όλες τις μεταβλητές πλην της απασχόλησης, ελέγχεται ο βαθμός συμφωνίας ετήσιων στοιχείων και αθροίσματος των στοιχείων των τεσσάρων τριμήνων· για την απασχόληση —μεταξύ ετήσιων στοιχείων και μέσου όρου των στοιχείων των τεσσάρων τριμήνων)
                     Ακαθάριστο εγχώριο προϊόν, τρέχουσες τιμές, μη εποχικώς προσαρμοσμένο (πίνακας 1)
                     Συνολική απασχόληση σε χιλιάδες άτομα, μη εποχικώς προσαρμοσμένη (πίνακας 1)
                     Ακαθάριστο λειτουργικό πλεόνασμα για τον τομέα των μη χρηματοοικονομικών εταιρειών (πίνακες 8/801, τρέχουσες τιμές)
                     Ακαθάριστο διαθέσιμο εισόδημα για τα νοικοκυριά και μη κερδοσκοπικά ιδρύματα που εξυπηρετούν νοικοκυριά (πίνακες 8/801, τρέχουσες τιμές)
                  
                  
                     Τελευταία πέντε έτη
                  
                  
                     Συνοχή και συγκρισιμότητα
                  
                  
                     2017
                  
               
                     7.
                  
                  
                     Συνοχή — σύνολα και άθροισμα συνιστωσών
                  
                  
                     Ο βαθμός στον οποίο το άθροισμα των υποσυνιστωσών ισούται με το σύνολο
                  
                  
                     Ακαθάριστο εγχώριο προϊόν, τρέχουσες τιμές, μη εποχικώς προσαρμοσμένο, σύνολο και άθροισμα συνιστωσών δαπάνης (τριμηνιαία και ετήσια στοιχεία) πίνακας 1
                     Ακαθάριστη προστιθέμενη αξία, τρέχουσες τιμές, σύνολο και κατανομές του επιπέδου A*10 της NACE Rev. 2 (2), (τριμηνιαία και ετήσια στοιχεία) πίνακας 1
                     Συνολική απασχόληση σε χιλιάδες άτομα, μη εποχικώς προσαρμοσμένη, σύνολο και άθροισμα μισθωτών και αυτοαπασχολουμένων (τριμηνιαία και ετήσια στοιχεία), πίνακας 1
                     Συνολική απασχόληση σε χιλιάδες άτομα, σύνολο και άθροισμα κατανομών του επιπέδου A*10 της NACE Rev. 2 (ετήσια στοιχεία), πίνακας 1
                  
                  
                     Τελευταία πέντε έτη
                  
                  
                     Συνοχή και συγκρισιμότητα
                  
                  
                     2017
                  
               
                     8.
                  
                  
                     Συνοχή — κύρια συγκεντρωτικά μεγέθη και μη χρηματοοικονομικοί λογαριασμοί κατά τομέα
                  
                  
                     Διαφορές μεταξύ των κύριων συγκεντρωτικών μεγεθών και των αντίστοιχων στοιχείων στους μη χρηματοοικονομικούς λογαριασμούς κατά τομέα
                  
                  
                     Ακαθάριστο εγχώριο προϊόν, σε τρέχουσες τιμές, μη εποχικώς προσαρμοσμένο (τριμηνιαία και ετήσια στοιχεία):
                     Μεταξύ πινάκων 1 και 8/801
                     Τελική καταναλωτική δαπάνη για τα νοικοκυριά και μη κερδοσκοπικά ιδρύματα που εξυπηρετούν νοικοκυριά, σε τρέχουσες τιμές, μη εποχικώς προσαρμοσμένη (τριμηνιαία και ετήσια στοιχεία):
                     Μεταξύ πινάκων 1 και 8/801
                     Ακαθάριστος σχηματισμός πάγιου κεφαλαίου, σε τρέχουσες τιμές (ετήσια στοιχεία):
                     Μεταξύ πινάκων 1 και 8
                     Εισόδημα εξαρτημένης εργασίας, σε τρέχουσες τιμές (ετήσια στοιχεία):
                     Μεταξύ πινάκων 1 και 8
                  
                  
                     Τελευταία πέντε έτη
                  
                  
                     Συνοχή και συγκρισιμότητα
                  
                  
                     2021
                  
               
                     9.
                  
                  
                     Συνοχή — κύρια συγκεντρωτικά μεγέθη και περιφερειακοί λογαριασμοί
                  
                  
                     Διαφορές μεταξύ των κύριων συγκεντρωτικών μεγεθών και των αντίστοιχων στοιχείων στους περιφερειακούς λογαριασμούς
                  
                  
                     Ακαθάριστη προστιθέμενη αξία, σε τρέχουσες τιμές (ετήσια στοιχεία):
                     Μεταξύ του συνόλου του πίνακα 1 και του αθροίσματος των περιφερειών NUTS 2 των πινάκων 10 και 12
                     Απασχόληση σε χιλιάδες άτομα (ετήσια στοιχεία):
                     Μεταξύ του συνόλου του πίνακα 1 και του αθροίσματος των περιφερειών NUTS 2 των πινάκων 10 και 12
                  
                  
                     Τελευταία πέντε έτη
                  
                  
                     Συνοχή και συγκρισιμότητα
                  
                  
                     2021
                  
               
                     10.
                  
                  
                     Συνοχή — κύρια συγκεντρωτικά μεγέθη και πίνακες προσφοράς και χρήσεων
                  
                  
                     Διαφορές μεταξύ των κύριων συγκεντρωτικών μεγεθών και των αντίστοιχων στοιχείων στους πίνακες προσφοράς και χρήσεων
                  
                  
                     (όλα τα στοιχεία σε τρέχουσες τιμές, ετήσια στοιχεία)
                     Ακαθάριστη προστιθέμενη αξία:
                     Μεταξύ πινάκων 1 και 16
                     Φόροι μείον επιδοτήσεις προϊόντων:
                     Μεταξύ πινάκων 1 και 15
                     Τελική καταναλωτική δαπάνη, τελική καταναλωτική δαπάνη νοικοκυριών, τελική καταναλωτική δαπάνη γενικής κυβέρνησης, τελική καταναλωτική δαπάνη μη κερδοσκοπικών ιδρυμάτων που εξυπηρετούν νοικοκυριά:
                     Μεταξύ πινάκων 1 και 16
                     Ακαθάριστος σχηματισμός κεφαλαίου, ακαθάριστος σχηματισμός πάγιου κεφαλαίου, μεταβολές αποθεμάτων, αποκτήσεις μείον διαθέσεις τιμαλφών:
                     Μεταξύ πινάκων 1 και 16
                     Εξαγωγές αγαθών και υπηρεσιών:
                     Μεταξύ πινάκων 1 και 16
                     Εισαγωγές αγαθών και υπηρεσιών:
                     Μεταξύ πινάκων 1 και 15
                     Εισόδημα εξαρτημένης εργασίας:
                     Μεταξύ πινάκων 1 και 16
                     Ακαθάριστο λειτουργικό πλεόνασμα και ακαθάριστο μεικτό εισόδημα:
                     Μεταξύ πινάκων 1 και 16
                  
                  
                     Τελευταία πέντε έτη
                  
                  
                     Συνοχή και συγκρισιμότητα
                  
                  
                     2021
                  
               
                     11.
                  
                  
                     Συνοχή — κύρια συγκεντρωτικά μεγέθη και στατιστικές των οικονομικών της γενικής κυβέρνησης
                  
                  
                     Διαφορές μεταξύ των κύριων συγκεντρωτικών στοιχείων και των αντίστοιχων στοιχείων στις στατιστικές των οικονομικών της γενικής κυβέρνησης
                  
                  
                     (όλα τα στοιχεία σε τρέχουσες τιμές)
                     Ατομική καταναλωτική δαπάνη (ετήσια στοιχεία):
                     Μεταξύ πινάκων 1 και 2
                     Συλλογική καταναλωτική δαπάνη (ετήσια στοιχεία):
                     Μεταξύ πινάκων 1 και 2
                     Φόροι επί προϊόντων (ετήσια στοιχεία)
                     Μεταξύ πινάκων 1 και 9
                  
                  
                     Τελευταία πέντε έτη
                  
                  
                     Συνοχή και συγκρισιμότητα
                  
                  
                     2021
                  
               
                     12.
                  
                  
                     Συνοχή — μη χρηματοοικονομικοί λογαριασμοί κατά τομέα και στατιστικές των οικονομικών της γενικής κυβέρνησης
                  
                  
                     Διαφορές μεταξύ των στοιχείων των μη χρηματοοικονομικών λογαριασμών κατά τομέα και των αντίστοιχων στοιχείων στις στατιστικές των οικονομικών της γενικής κυβέρνησης
                  
                  
                     Καθαρή ικανότητα χρηματοδότησης δανείων και καθαρή ανάγκη χρηματοδότησης, σε τρέχουσες τιμές (ετήσια στοιχεία):
                     Μεταξύ πινάκων 8 και 2
                  
                  
                     Τελευταία πέντε έτη
                  
                  
                     Συνοχή και συγκρισιμότητα
                  
                  
                     2021
                  
               
                     13.
                  
                  
                     Συνοχή — μη χρηματοοικονομικοί λογαριασμοί κατά τομέα και χρηματοοικονομικοί λογαριασμοί κατά τομέα
                  
                  
                     Διαφορές μεταξύ στοιχείων των μη χρηματοοικονομικών λογαριασμών κατά τομέα και των αντίστοιχων στοιχείων των χρηματοοικονομικών λογαριασμών κατά τομέα
                  
                  
                     Καθαρή ικανότητα χρηματοδότησης δανείων και καθαρή ανάγκη χρηματοδότησης, όλοι οι τομείς, σε τρέχουσες τιμές (ετήσια στοιχεία):
                     Μεταξύ πινάκων 8 και 6
                  
                  
                     Τελευταία πέντε έτη
                  
                  
                     Συνοχή και συγκρισιμότητα
                  
                  
                     2019
                  
               4.2.   Ποιοτικές πληροφορίες
         Η έκθεση ποιότητας περιλαμβάνει τις ακόλουθες ποιοτικές πληροφορίες:
         
                     Αρ.
                  
                  
                     Δείκτης
                  
                  
                     Ορισμός
                  
                  
                     Ποιοτικά κριτήρια
                  
                  
                     Εφαρμογή από
                  
               
                     1.
                  
                  
                     Πολιτική αναθεώρησης στοιχείων
                  
                  
                     Μεταδεδομένα για την πολιτική αναθεώρησης των εθνικών στοιχείων που να περιέχουν:
                     
                                 —
                              
                              
                                 συνδέσμους με τα υπάρχοντα μεταδεδομένα που έχουν δημοσιευτεί σε εθνικό επίπεδο,
                              
                           
                                 —
                              
                              
                                 σύντομες πληροφορίες για αναθεωρήσεις ορόσημα και/ή σημαντικές αναθεωρήσεις ρουτίνας και τον αντίκτυπό τους στο ακαθάριστο εγχώριο προϊόν.
                              
                           
                  
                     Ακρίβεια και αξιοπιστία
                  
                  
                     2017
                  
               
                     2.
                  
                  
                     Τεκμηρίωση σχετικά με τη μεθοδολογία
                  
                  
                     Κατάλογος των εθνικών δημοσιεύσεων σχετικά με τις πηγές που χρησιμοποιήθηκαν για τα στοιχεία και τη μεθοδολογία που εφαρμόστηκε, με τους τίτλους των δημοσιεύσεων αυτών και τους σχετικούς συνδέσμους, αν υπάρχουν
                  
                  
                     Προσβασιμότητα και σαφήνεια
                  
                  
                     2017
                  
               
                     3.
                  
                  
                     Μήκος συγκρίσιμων χρονοσειρών σε βάθος χρόνου
                  
                  
                     Μεταδεδομένα για το μήκος συγκρίσιμων χρονοσειρών σε βάθος χρόνου που να περιέχουν:
                     
                                 —
                              
                              
                                 συνδέσμους με τα υπάρχοντα μεταδεδομένα που έχουν δημοσιευτεί σε εθνικό επίπεδο,
                              
                           
                                 —
                              
                              
                                 σύντομες πληροφορίες σχετικά με το μήκος συγκρίσιμων χρονοσειρών, τις διακοπές στις χρονοσειρές και τις εξηγήσεις για τις διακοπές.
                              
                           
                  
                     Συνοχή και συγκρισιμότητα
                  
                  
                     2021
                  
               
            (*1)  Οι ποσοτικοί δείκτες υπολογίζονται βάσει των πλέον πρόσφατων στοιχείων των κρατών μελών, τα οποία έχουν δημοσιευτεί στον δικτυακό τόπο της Eurostat, εκτός αν ορίζεται διαφορετικά.
         
            (1)  Κανονισμός (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου, της 26ης Μαΐου 2003, για τη θέσπιση μιας κοινής ονοματολογίας των εδαφικών στατιστικών μονάδων (NUTS) (ΕΕ L 154 της 21.6.2003, σ. 1).
         
            (2)  Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE — αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των Ευρωπαϊκών Κοινοτήτων σχετικών με ειδικούς στατιστικούς τομείς (ΕΕ L 393 της 30.12.2006, σ. 1).